《兵后馀不亭重送卢孟明游江西》
唐代·皎然

携手曾此分，怳如隔胡越。伦侯古封邑，荣盛风雨歇。

饥鼯号空亭，野草生故辙。如何此路岐，更作千年别。

冯轼望远道，春山无断绝。朝行入郢树，夜泊依楚月。

佳士持操高，扬才日昭晰。离言何所赠，盈满有亏缺。

时节伤蟪蛄，芳菲忌鶗鴂.予思鹿门隐，心迹贵冥灭。

颓颜反芝朮，昔貌成冰雪。岁晏期尔来，销声坐岩穴。

作者简介：僧皎然（730-799），俗姓谢，字清昼，湖州（浙江吴兴）人，是中国山水诗创始人谢灵运的十世孙，唐代著名诗人、茶僧，吴兴杼山妙喜寺主持，在文学、佛学、茶学等方面颇有造诣。与颜真卿、灵澈、陆羽等和诗，现存皎然470首诗。多为送别酬答之作。情调闲适，语言简淡。皎然的诗歌理论著作《诗式》。